text: Eksperter: Sådan bekæmper vi MRSA
  30 oktober 2014 kl. 15.43
  Antibiotikaforbruget skal ned, problemet med Svine-MRSA skal kortlægges og forskningen på området skal øges. Sådan lyder rådene fra de eksperter, som TV SYD har spurgt til råds.
  
  Fem punkter skal dæmme op for spredningen af Svine-MRSA. I juni kom fødevareministeren med sit bud på en løsning, nu har TV SYD bedt tre af de førende eksperter på området om at komme med deres bud på en fempunktsplan, der kan løse problemet.
  Det første punkt på eksperternes plan er at få problemet kortlagt fuldstændig. Derefter skal de grise, der ikke er inficeret isoleres, og det skal undersøges, hvorfor de ikke er smittede.
  På et samråd på Christianborg onsdag anslog Fødevareministeren at op mod 70 procent af den danske svinebesætning er inficeret af Svine-MRSA.
  Punkt tre på eksperternes plan er, at igangsætte små forsøg, der skal vise, om det overhovedet er muligt at holde besætninger fri for bakterien.
  De sidste punkter går ud på at sænke det generelle forbrug af antibiotika og samtidig øge forskningen på området.
  FAKTA Eksperternes fempunktsplan
  1. Kortlæg problemets omfang. Hvor mange besætninger er inficerede,og hvor mange er fri.2. Hold de grise fri, der ikke er inficeret. Og begynd at sammenligne ogforske i, hvorfor de MRSA-fri grise er MRSA-fri.3. Der skal sættes små-skala forsøg i gang, som i praksis kan afprøve omdet kan lade sig gøre at holde MRSA-fri besætninger. Man kunne gøreBornholm MRSA-fri, og se, om øen kan holdes fri.4. Der skal sættes forskning i gang, der kan afklare hvorfor vi har svine-MRSA. Svine-MRSA er en ret speciel bakterie. Det er én bestemt klon,der har spredt sig fra mennesker til grise tilbage i 50?erne. Men hvad erder sket i mellemtiden så den til sidst er blevet til denne multiresistentetype, for det er ikke en naturlig bakterie for grise. Hvad er det, der hargivet denne bakterie succes? Det kan være nøglen til at standse den ifremtiden.5. Antibiotikaforbruget skal ned, og det samme skal forbruget af zink.En af eksperterne mener, at flokmedicinering helt bør forbydes sammenmed brugen af tetracyklin.Eksperterne:Svend Ellermann-Eriksen, Ledende overlæge på Klinisk mikrobiologiskafd. Aarhus Universitetshospital.Frank Møller Aarestrup, Professor og forskningsleder, DTUFødevareinstituttet.Niels Frimodt-Møller, Klinikchef, Mikrobiologisk Afdeling,Rigshospitalet.
  
  